Kevin Magnussen bar under grandprixet i Austin en hjelm med teksten: God klaret mor. Det var der en helt speciel grund til.

- Min mor hun er fri for kræft. Hun har haft kræft i lang tid og det er hun nu fri af. Så det var en hyldest til hende, fortalte Kevin Magnussen efter løbet.

Optimalt

Magnussen sluttede på ottendepladsen, mens McLaren-teamkammeraten Jenson Button sluttede udenfor pointene.

- Der var ikke så meget mere at hente i dag. Jeg tror, at ottendepladsen var det bedste vi kunne opnå.

Læs også : Minut for minut: Formel 1 grandprix i Austin

- Vi har fået det bedste ud af det. Det var lidt ærgerligt, at Jenson ikke fik point. Det kunne vi godt have brugt i kampen mod Force India, lød det yderligere fra Kevin Magnussen.